**Детска градина ,,Гергана‘‘ с. Садовец, общ.Долни Дъбник, обл. Плевен**

Ул.,,Стефан Караджа‘‘№14, тел: 06521/ 22-06, e-mail: cdg\_sadovec@abv.bg

 **Утвърждавам:**

 **Директор:**

 **/ М. Петкова/**

 **Заповед: № 1231-42 / 25.10.2023г.**

**ПРОГРАМА**

**ЗА ПРЕВЕНЦИЯ**

**НА НАПУСКАНЕ НА ДЕЦАТА ОТ ДГ ,,ГЕРГАНА‘‘ С. САДОВЕЦ**

Програмата е разработена на основание чл. 263, ал. 1, т. 8 от Закона за предучилищното и училищното образование и е приета на заседание на Педагогическия съвет проведено на 25.10.2023г.

**ВЪВЕДЕНИЕ**

 Настоящата програма е в съответствие с целите, залегнали в националните политики по превенция на ранното напускане на образователната система и комплекса

от мерки на правителството в областта на образованието и социално - икономическото

развитие.

 Водещи стратегически документи при изготвяне на програма на ДГ “Гергана“- с. Садовец за превенция на ранното напускане на образователната система:

* Закон за предучилищното и и училищното образование
* Наредба за приобщаващото образование
* Стратегия за намаляване дела на преждевременно напусналите образователната система  / 2013 – 2020 г. /
* Национална стратегия за насърчаване  и повишаване на грамотността / 2014 – 2020г. /
* Конвенция за борба срещу дискриминацията в областта на образованието

 В стратегията за намаляване дела на преждевременно напусналите образователната система /2013 -2020г./, преждевременното напускане на детска градина е сложно явление, което оказва влияние върху индивидуалните съдби на пряко засегнатите и благосъстоянието на техните семейства, върху възможното развитие на техните общности и върху цялостното социално-икономическо развитие на една страна в средносрочен и дългосрочен план. Превенцията и преодоляването на проблема изисква интегрирана политика и ангажираност на всички сектори и институции, свързани с образованието и с личностното и професионално развитие на децата и младите хора в България.

Един от факторите за преждевременно напускане на образователната система наложи въвеждането на единен Механизъм за противодействие на училищния тормоз, който има за цел да подпомогне училищата и детските градини в усилията им за справяне с това явление.

***Рискове:***

 Преждевременното напускане на детска градина води още до нарастване на рисковете от социално изключване и е предпоставка за влошаване качеството на живот  на сегашното и следващите поколения. Здравният статус и достъпът до услуги и ресурси, които могат да осигурят по – добър стандарт и продължителност на живота в добро здраве и благосъстояние са в пряка зависимост от получената по – висока степен на образование. Посочените последствия са показателни за мащаба  и степента на негативното влияние на преждевременното напусналите и техните семейства и върху цялостното социално – икономическо развитие на страната.

***Причини за отпадане от детска градина :***

Причините за отпадане са многообразни и не се проявяват изолирано, а въздействат комплексно. Това определя необходимостта да се подхожда комплексно и същевременно да се действа индивидуално към конкретния случай на всяко дете, застрашено от отпадане или вече отпаднало .

Отпадането на деца от системата на предучилищното образование е не само социален, но и педагогически проблем. Причините за това са различни. Корените на това явление трябва да се търсят от една страна в семейната среда, в мотивацията на родителите за посещаване на определена детска градина, в индивидуалните потребности на децата, а от друга и в педагогическата колегия.

Причините за преждевременното напускане могат да бъдат класифицирани в няколко основни категории:

1.            Икономически причини.

2.            Социални причини.

3.            Етнокултурни причини.

4.            Образователни причини.

5.            Институционални причини.

6.            Причини свързания със здравния статус.

7.            Психологически причини.

***Социално – икономически причини*:** ниски доходи, лошото качество на живот на определени социални слоеве;

***Образователни причини***: незаинтересованост на родителите към образователния процес в детската градина, затруднения при общуване с връстниците ;

*-* ***Етнокултурни причини*:** по – ниска ценност на образованието, по ранното встъпване в брак ;

-              ***Психологически причини*:** потребност от индивидуална и личностна подкрепа за детето, потребност от допълнителна работа с психолог, логопед за детето;

-              ***Институционални причини*:** като такива могат да квалифицират недостатъчно координираният подход между различните служби и специалисти на национално, регионално, местно и училищно ниво за справяне с преждевременното напускане ;

**-              *Причини свързани със здравния статус*:** в контекста на политиките за развитие на приобщаващото образование продължава тенденцията за интегриране на децата със специални образователни потребности в детската градина .Рисковете за преждевременното напускане са свързани с недостатъчна диагностика и подготовка на детските градини и училищата за приобщаването на тези деца. Тук се включват и всички фактори на образователната среда, материалната база, човешките и финансовите ресурси, които не отговарят на изискванията за прилагане на приобщаващото образование;

 **Политики и мерки в ДГ „Гергана”, произтичащи от:**

***Семейни и социални причини:***

**1.**  Възможно е нежелание на родителите детето да ходи на детска градина, поради страх от невъзможност към адаптиране към учебния процес и останалите деца.

***Мерки*:** Мотивиране, консултиране и подпомагане чрез редица дейности за приобщаване на децата със специални образователни потребности, децата от ромски произход, както и изоставени от семейства, заминали за чужбина.

**2.** Трудова миграция на родителите. Напускане на единия или двамата родители на страната поради невъзможност за издръжка на семейството и търсене на работа в чужбина. Оставане на детето на грижите на баби и дядовци, които нямат същия авторитет и изпадат в безсилие за справяне с новите модели на поведение на децата и трудовата социална обстановка.

***Мерки*:** Ежеседмични контакти на учителите с родителите/настойниците на детето, при нужда консултации с директор, психолог, сътрудничество с Отделите за закрила на детето и други институции.

**3.** Чести конфликти между родители,  неглижиране и насилие над детето – побой, домашно насилие, развод и др.

***Мерки*:**  Сътрудничество с „Отдела за закрила на детето” и други институции.

***Други по-важни мерки и дейности, залегнали в програмата на ДГ“Гергана“ за превенция на ранното напускане на детска градина са:***

**1.** Разработване  и реализиране на мерки за проследяване отсъствията на децата :

- Обобщаване всеки месец на информацията за осъствията на децата от учителите по групи. При натрупване на повече от предвидените отсъствия на дете без причина /заболяване или домашни причини/ - информиране на директора и изясняване причините за отсъствията.

**2.** Координиране на действията  на учителите с тези на мед. специалисти и директора.

**3.** Запознаване на родителите с Правилника за дейността на детската градина.

**4.** Квалификация на педагогическите специалисти, насочена към индентифициране и справяне със случаите на риск от преждевременно напускане на детската градина.

**5.** Екипна работа между учителите и другите педагогически специалисти – обсъждане на проблеми и обмяна на добри практики при работата им с едни и същи деца с цел повишаване на ефективността на педагогическите подходи.

**6.** Включване на родителската общност за повишаване на активността и сътрудничеството с училищното ръководство.

**7.** Сътрудничество с различни организации – Дирекция „Социално подпомагане”, отдел за закрила на детето и др.